**NETEHNIČKI SAŽETAK**

**Uvod**

Ova strateška procjena uticaja na životnu sredinu izrađena je za predloženi Interreg IPA Program prekogranične saradnje Hrvatska-Bosna i Hercegovina-Crna Gora 2014-2020 (u daljem tekstu: Program saradnje) čiji je cilj jačanje socijalnog, privrednog i teritorijalnog razvoja prekograničnog područja između Hrvatske, Bosne i Hercegovine i Crne Gore.

Program obuhvata 12 županija na hrvatskoj strani, 109 opština i Distrikt Brčko na strani Bosne i Hercegovine, te 10 opština na strani Crne Gore. Sveukupno, područje obuhvaćeno programom pokriva 87.453,95 km2 i 5.587.836,00 stanovnika.

Ukupni okvirni EU budžet programa je 57.155.316 EUR za period 2014-2020. Unutar gore navedenog budžeta i teritorije, Program saradnje fokusira se na četiri prioritetne ose:

**Prioritetna osa 1: Jačanje kvaliteta usluga u sektoru javnog zdravstva i socijalne zaštite (8,573.297 EUR)** s jednim specifičnim ciljem:

o *1.1 Poboljšanje usluga u sektoru javnog zdravstva i socijalne zaštite*

**Prioritetna osa 2: Zaštita životne sredine i prirode, poboljšanje prevencije rizika i promovisanje održive energije i energetske efikasnosti (14.288.830 EUR)** s dva specifična cilja:

*2.1. Promocija i poboljšanje zaštite životne sredine i sistema upravljanja za sprečavanje rizika; i*

*2.2. Promocija i poboljšanje iskorištavanja obnovljivih izvora energije s ciljem jačanja energetske efikasnosti*

**Prioritetna osa 3: Doprinos razvoju turizma i očuvanje kulturne i prirodne baštine (17.146.595 EUR)** s jednim specifičnim ciljem:

*3.1. Jačanje i diversifikacija turističke ponude kroz prekogranični pristup i omogućavanje boljeg upravljanja kulturnom i prirodnom baštinom i njihovog održivog korištenja*

**Prioritetna osa 4: Jačanje konkurentnosti i razvoj poslovnog okruženja u programskom području (EUR 11,431.063)** *s jednim specifičnim ciljem:*

*4.1 Poboljšanje institucionalne infrastrukture i usluga radi povećanja konkurentnosti i razvoja poslovnog okruženja u području obuhvaćenim programom*

Program će se provoditi putem poziva za dostavljanje projektnih prijedloga. Za svaki poziv za dostavljanje projektnih prijedloga biće pružena podrška projektima, *ad hoc* postupci prijave i predlozi. Pozivi za dostavljanje projektnih prijedloga mogu imati različite karakteristike, tj. mogu biti otvoreni za sve programske prioritete ili mogu biti tematski ciljani zbog promijenjenih okvirnih uslova u području i/ili uzimajući u obzir napredak sprovođenja programa. Svi ovi dokumenti će biti distribuirani i raspoloživi na nacionalnim internetskim stranicama programa.

**Povezanost predloženog programa saradnje s drugim relevantnim planovima i programima**

Glavna svrha programa prekogranične saradnje finansiranih iz fondova EU je smanjiti negativne učinke granica kao administrativnih, pravnih i fizičkih prepreka, riješiti zajedničke probleme i iskoristiti neiskorišćene potencijale.

Glavna dodatna vrijednost prekogranične saradnje je doprinos boljem rešavanju sličnih izazova i promociji uravnoteženog razvoja. U tom smislu Interreg IPA Program prekogranične saradnje Hrvatska-Bosna i Hercegovina-Crna Gora 2014–2020 snažno je povezan sa Strategijom Evropske unije za Jadransko-jonsku regiju (EUSAIR).

EUSAIR određuje ciljeve životne sredine koji se u osnovi odnose na prijetnje obalnoj i morskoj bioraznolikosti, zagađenju mora i transnacionalnih kopnenih staništa i bioraznolikosti. Naša procjena je zaključila da je predloženi Interreg IPA Program prekogranične saradnje Hrvatska-Bosna i Hrcegovina-Crna Gora 2014-2020 direktno usmjeren na sve relevantne EUSAIR ciljeve, te da dodatno usklađivanje nije potrebno.

**Stanje životne sredine i postojeći problemi zaštite sredine u predloženom programu**

**Seizmički rizici**

Rizici od prirodnih katastrofa i procjena rizika u jugoistočnoj Evropi pokazuje da je programsko područje obuhvaćeno programom saradnje visokorizično u smislu opasnosti od seizmičkih aktivnosti. Prosječno barem jedan potres intenziteta VII (MSK ljestvica) pogodi zapadni Balkan svake 3 godine, intenzitetom VIII svakih 15 godina, dok intenzitetom XI ili više svakih 60 godina.

**Klimatske promjene, poplave i rizici**

Meteorološki podaci za jugoistočnu Evropu do sada pokazuju samo mali porast temperature u regionu tokom 20. vijeka i smanjenje padavina, iako ti pokazatelji nisu dovoljno značajani da bi ukazali na jasni trend, osim što predstavljaju uobičajenu vremensku promjenljivost. Svejedno, većina promjena u regionu predviđa se tokom tekućeg vijeka. Klimatski modeli slažu se da će jugoistočna Evropa doživjeti značajni porast temperature, smanjenje padavina, i potencijalno štetan porast nivoa mora.

Očekuje se porast prosječne temperature u sve tri države, unutar vanjskih granica, od 1.0 – 5.5 °C do kraja vijeka. Većina modela predviđa smanjenje padavina širom istočnog Mediterana. Površinsko oticanje (mjera raspoloživosti vode) će opasti za do 36% do kraja vijeka, a pad će zabilježiti i visinu nivoa rečnog toka tokom ljeta. Dok će ukupne padavine zabilježiti pad, većina modela predviđa padavine u manje navrata i duža sušna razdoblja. Vjerovatno je da će rizik od iznenadnih poplava barem kratkoročno porasti, s obzirom da porast intenziteta padavina znači da će taj rizik biti češći, povećavajući rizik od povezanih opasnosti, kao erozija tla i klizišta. Prema kraju vijeka vjerovatno je smanjenje ukupnog broja polava, dok će ekstremne poplave biti uobičajenije.

Do 2010. predviđa se porast globalnog nivoa mora između 0.09 i 0.88 m, dok porast nivoa mora u Mediteranu potencijalno predstavlja značajan rizik za Hrvatsku i Crnu Goru. Shodno tome, teško je predvidjeti tačan nivo porasta mora duž Jadranske obale s obzirom na činjenicu da je područje tektonski vrlo aktivno, i da lokalna podizanja ili spuštanja mogu imati veći uticaj na dinamiku obale od porasta dubine mora.

U međuvremenu, porast temperature mora u Jadranskom moru vjerovatno će dovesti do veće brzine vjetra uz obalu, jačih oluja, porasta opasnosti od obalnih poplava usled olujnih udara, i veće vjerovatnosti plavnjenja ranjivih i ekološki osjetljivijih staništa kao što su močvare i rijeka u Hrvatskoj i Crnoj Gori. Više jakih oluja mogu ugroziti obalna područja Hrvatske i Crne Gore i izazvati iznenadne poplave u unutrašnjim dijelovima programskog područja.

UNDP, WMO, Svjetska banka i UN/ISDR sekretarijat ukazuju na to da postoji znatan nedostatak kapaciteta u regionu i da su primjena i korištenje informacija o rizicima i dalje izazovi. U regionu se sve više sprovode procjene rizika, ali većina tih napora rezultira podacima, tehničkim izvještajima i/ili kartama koji nisu iskorišteni od strane krajnjih korisnika (donosioci odluka, zajednice, sektori) kao podrška u procesima odlučivanja ili planiranja razvoja.

**Bioraznolikost, životinjski i biljni svijet**

Programsko područje bogato je bioraznolikošću u poređenju s prosječnom Evropskom regijom, s mnogo endemskih vrsta. Nekoliko ekoloških regija se proteže preko granica. Ove ekološke regije uključuju Ilirske bjelogorične šume, Dinarsko gorje i Panonske mješovite šume. U regionu se nalazi niz jedinstvenih ekosistema, uključujući kraška područja i tektonska jezera. Region takođe udomljuje staništa i pejzažne elemente koji su od ključne važnosti za velike zvijeri, poput vukova, evroazijskog risa i mrkog medvjeda kojima su potrebna velika staništa za održivost populacije.

Od specifične važnosti prekograničnog područja je prisutnost Jadranskog preletničkog puta, koji je jedan od najvažnijih ruta za milione ptica selica u prelasku Mediterana i zaustavljanjima za odmor duž istočnog Jadrana. Još jedan prekogranični interes je prisutnost velikih zvijeri – mrkog medvjeda, risa i vuka – zbog njiihove široke rasprostranjenosti i migracija među državama u programskom području.

Drugi prekogranični interes u programskom području tiče se sliva rijeke Save koji karakteriše izvanredna biološka i krajobrazna raznolikost. Tu je udomljen najveći kompleks aluvijalnih vlažnih staništa kao što su Posavina u središnjem slivu rijeke Save i velika područja nizinskih šuma. Rijeka Sava i neke od njenih pritoka predstavljaju jedinstveni primjer rijeka sa svojim netaknutim plavnim livadama, tako ublažavajući poplave i bioraznolikost. Sava je odabrana kao središnje područje Sveevropske strategije biološke i raznolikosti pejzaža(Pan-European Biological and Landscape Diversity Strategy, PEBLDS).

Na kraju, najveći dio programskog područja pripada dinarskom kršu, gdje krška polja imaju veliku ekološku, hidrološku, kulturnu i ekonomsku vrijednost. U pogledu bioraznolikosti, kraška polja su značajna kao močvare i travnjaci visoke konzervatorske vrijednosti, kao i važna staništa ptica, koja je potrebno pažljivo zaštititi.

**Opasni otpad i lokacije visoko onečišćene opasnim otpadom**

Na hrvatskom dijelu programskog područja nalaze se sledeće lokacije visoko onečišćene opasnim otpadom koje su uglavnom povezane s hemijskom, petrohemijskom, metaloprerađivačkom, prehrambenom, naftnom industrijom i proizvodnjom mašina:

Fabrika Salonit d.d. (azbestno-cementni otpad), Mravinačka kava, Bazeni crvenog mulja i lužnati otpad bivše fabrike aluminija blizu Obrovca. Neuređeno odlagalište opasnog otpada Lemić brdo blizu Karlovca, Odlagalište šljake i pepela u Kaštelanskom zalivu.

Nadalje, Planom upravljanja otpadom identifikovana su dodatna četiri ekološka žarišta koja su posljedica dugotrajnog neprikladnog upravljanja industrijskim (tehnološkim) otpadom:

• Fabrika Borovo u Vukovaru (sanacija prve fazi završena u 2010. godini);

• Gorivo u Fabrici zavrtnja (ranije TVIK fabrika) u Kninu (sanacijski plan pripremljen kroz Phare 2006 projekt);

• Područje zatvorene fabrike elektroda i ferolegura u Šibeniku (FZOEU osigurao kredit za sanaciju);

• Ostrvo Biševo - katran na plaži Salbunara (sanacija završena u 2008. godini).

U Bosni i Hercegovini identifikovana su šest ekoloških žarišta unutar programskog područja:

• Rafinerija i topionica u Mostaru

• Jajce topionica

• Jalovište Srebrenica

• Modriča - gudronska jama

• Brod - gudronska jama

• Biračka Regija - crveni mulj.

Tokom konsultacija oko ovo strateške procjene, Bosna i Hercegovina je iznijela mišljenje i predložila takođe dva objekata, zagađivačaživotne sredine, u Zenici i Maglaju koje je potrebno uvrstiti u gornju listu šest prioriteta (ekoloških žarišta), kao i rudnik Pljevlje i hidroelektranu na rijeci Piva u Crnoj Gori koji predstavljaju izvor prekograničnih ekoloških rizika koje je takođe potrebno uključiti u rješavanje.

U Crnoj Gori, četiri industrijska postrojenja navedena su kao potencijalna ekološka žarišta (kako nacionalna, tako i prekogranična), od kojih su dva unutar programskog područja:

• Fabrika čelika u Nikšiću;

• fabrika prerade aluminija u Podgorici, Topionica aluminijuma i valjaonica

S obzirom na gore navedene činjenice, preporučeno je da se uključi i smanjenje zagađenosti vazduha među prioritete predloženog Programa saradnje– te je taj predlog u cjelini prihvaćen.

**Pregled ključnih očekivanih efekata predloženog programa**

Program omogućava podršku aktivnostima koje se bave nekim od gorućih problema prekogranične zaštite životne sredine unutar svog fokusa na prekograničnu saradnju, prirodu prihvatljivih aktivnosti i prilično ograničeni proračun. Osim ovih pozitivnih efekata, program uključuje neke predloge koji - poput bilo kojih drugih razvojnih aktivnosti - predstavljaju rizike od štetnih efekata na okolinu. Očekivani efekti programa ukratko su sažeti u matrici u nastavku:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Matrica interakcija između predloženih specifičnih ciljeva za svaku prioritetnu osu i njihove ekološke implikacije** | | **Ublažavanje klimatskih**  **promjena** | **Prilagođavanje klimatskim**  **promjenama** | Kvalitet **vazduha** | **Tlo i poljoprivreda** | **kvalitet vode** | **Šume** | **Bioraznolikost** | **Ekološka mreža** | **Kulturna baština** | **Javno zdravstvo** | **Upravljanje otpadom i**  **resursima.** |
| **Prioritetna os 1: Jačanje kvalitete usluga u sektoru javnog zdravstva i socijalne zaštite (EUR 8.573.297)** | | | | | | | | | | | | |
| 1.1 | Poboljšanje usluga u sektoru javnog  zdravstva i socijalne zaštite preko granica |  |  |  |  |  |  |  |  |  |  |  |
| **Prioritetna os 2: Zaštita životne sredne, poboljšanje prevencije rizika i promocija održive energije i energetske efikasnosti (14.288.830 EUR)** | | | | | | | | | | | | |
| 2.1 | Promovisanje i poboljšanje zaštite životne sredine i sistema upravljanja za sprečavanje rizika |  |  |  |  |  |  |  |  |  |  |  |
| 2.2 | Promovisanje i poboljšanje iskorištavanja obnovljivih izvora energije s ciljem  jačanja energetske efikasnosti |  |  |  |  |  |  |  |  |  |  |  |
| **Prioritetna os 3: Doprinos razvoju turizma i očuvanje kulturne i prirodne baštine**  **(17.146.595 EUR)** | | | | | | | | | | | | |
| 3.1 | Jačanje i diversifikacija turističke  ponude i omogućavanje boljeg upravljanja kulturnom i prirodnom baštinom i njihovog održivog korišćenja |  |  |  |  |  |  |  |  |  |  |  |
| **Prioritetna os 4: Jačanje konkurentnosti i razvoj poslovnog okruženja u programskom području (11,431.063 EUR)** | | | | | | | | | | | | |
| 4.1 | Poboljšanje institucionalne infrastrukture i usluga radi ubrzanja konkurentnosti i razvoja poslovnog okruženja u programskom području |  |  |  |  |  |  |  |  |  |  |  |

Tumač znakova:

|  |  |  |
| --- | --- | --- |
|  |  | Očekuju se vjerovatno značajni efekti, efekti mogu biti pozitivni ili negativni |
|  |  | Očekuju se mogući efekti i, učinci mogu biti pozitivni ili negativni |
|  |  | Ne očekuju se značajni efekti |
|  |  | Očekuju se vjerovatno značajni negativni efekti |
|  |  | Očekuju se potencijalno negativni efekti |
|  |  | Očekuju se vjerovatno značajni pozitivni efekti |
|  |  | Očekuju se potencijalno pozitivni efekti |

Tekst u nastavku ukratko sažima prirodu predloženih intervencija, njihove moguće učinke i preporuke formulisane u ovoj strateškoj procjeni uticaja na životnu sredinu.

**Zaključci vezani za Specifični cilj 1.1.**

Specifični cilj 1.1. **Poboljšanje usluga u sektoru javnog zdravstva i socijalne zaštite preko granica** predložen Programom predviđa pružanje podrške poboljšanju dostupnosti, kvaliteta i djelotvornosti institucija javnog zdravstva i socijalne zaštite, razvoju rješenja ICT-a i zajedničkih programa cjeloživotnog učenja i programa obuke za razvoj vještina potrebnih u području zdravlja i socijalne zaštite, zajedničkog jačanja zdravstvene zaštite i za ugrožene gupe, umrežavanje organizacija s ciljem stvaranja zajedničkih aktivnosti za poboljšanje dostupnosti zdravstvenim i socijalnim uslugama i razmjene iskustva u svrhuprenosa dobre prakse.

Očekuje se da će ove intervencije imati manje pozitivne efekte na javno zdravstvo. Ne očekuju se štetni efekti.

Ova strateška procjena uticaja na životnu sredinu preporučuje preduzimanje sljedećih mjera kako bi se pojačali pozitivni učinci predloženih intervencija naživotnu sredinu:

a. Objekti za zdravstvene i socijalne usluge koji u sklopu programa primaju pomoć treba da se nalaze u područjima koja su sigurna od poplava i koja su lako dostupna u slučajevima nužde (odnosno, područjima koja neće biti izolovana poplavama).

b. Razvoj ili modernizacija zgrada mora zadovoljavati sve primjenjive zahtjeve zaštite životne sredine i idealno treba da pokažu dobre ekološke graditeljske prakse - npr. lak pristup za javni prevoz, dostupnost za osobe s invaliditetom, energetsku efikasnost, kvalitetan sistem prikupljanja otpada itd.

**Zaključci vezani za Specifični cilj 2.1.**

Specifični cilj 2.1. **Promovisanje i poboljšanje zaštite životne sredine i sistema upravljanja za sprečavanje rizika** predložen Programom za cilj ima podršku razvoju i sprovođenju zajedničkih inicijativa za zaštitu bioraznolikosti i upravljanje životnom sredinom, poboljšanje spremnosti za djelovanje u hitnim slučajevima i sistema za sprečavanje rizika za ključne prekogranične opasnosti kao što su (požari, poplave, suše i ostale katastrofe) i uslovi malih infrastrukturnih projekata za smanjenje ili ublažavanje ekoloških problema i rizika.

Predložene intervencije u sklopu Specifičnog cilja 2.1 uključuju aktivnosti povezane sa zaštitom životne sredine za koje se očekuje da će imati pozitivne efekte bez ikakvih rizika od štetnih efekata. Naše preporučene mjere za aktivnosti povezane s inicijativama zajedničkog upravljanja životne sredine su sljedeće:

Dodati „praćenje i upravljanje populacijama velikih mesoždera i njihovim staništima“, „zaštita i obnova obalnih močvarnih područja i kraških polja“ i „zajedničkih inicijativa prekograničnih zaštićenih pomorskih područja“ u primjere prihvatljivih inicijativa zajedničkog upravljanja životnom sredinom.

Ako se dobiju odgovarajuće prijave, trebalo bi odrediti kao prioritet prekograničnu saradnju povezanu sa zaštitom poplavnih područja sliva rijeke Save, posebno onih u središnjoj Posavini; saradnju pri povezivanju Nacionalnog parka Sutjeska u Bosni i Hercegovini s Nacionalnim parkom Durmitor i planiranim Regionalnim parkovima Maglic, Bioc i Volujak u Crnoj Gori, te saradnju na poboljšanju šumskih ekosistema s ciljem njihove zaštite od poplava, sprečavanje erozije i smanjenje klimatskih promjena. Uključujući i prekograničnu saradnju radi zaštite šuma od požara, biljnih bolesti i štetočina.

Prihvatljive aktivnosti takođe mogu uključivati aktivnosti koje se odnose na prekogranično zagađivanje vazduha, naročito zagađenost vazduha u Slavonskom Brodu i Brodsko-posavskoj županiji prouzrokovano industrijom "Rafinerija nafte Brod" iz Bosne i Hercegovine, kao i zagađenost iz drugih potencijalnih izvora koje bi moglo biti značajano u prekograničnimuslovima.

S druge strane, Specifični cilj 2.1 uključuje aktivnosti povezane sa smanjenjem rizika od katastrofa i njegovim upravljanjem, što može imati i povoljne ili štetne efekte na poplave, kvalitet vode i bioraznolikost - zavisno od tačnog izbora mjera koje će se podržati. Naše preporučene aktivnosti povezane sa spremnošću za djelovanje u hitnim slučajevima i sistemima za sprečavanje rizika te malim ulaganjima za smanjenje ili ublažavanje ekoloških problema i rizika su sljedeće:

Dodati mapiranje raznih rizika od zagađenosti vode u poplavnim područjima u skladu s Direktivom EU o poplavama kao dio jedinstvenog sistema za sprečavanje rizika od katastrofa i upravljanje njima kao dio sistema spremnosti za djelovanje u hitnim slučajevima i za sprečavanje rizika.

Ako se dobiju odgovarajuće prijave, odrediti kao prioritet prekograničnu saradnju za djelovanje u hitnim slučajevima i mjere za rješavanje rizika od zagađenosti vode u rijeci Neretvi, zalivu Mali Ston, rijeci Uni, Krki, Cetini i Drini.

Sve podržane aktivnosti na zaštiti od poplava trebaju promovisati dugoročnu zaštitu od poplava i biti usmjerene na proširenje prirodnog zadržavanja vode proticanjem, na primjer pristupa 'prostor za rijeku' koji omogućava poplavljivanje tokom razdoblja visokih voda. Podržane mjere ne smiju ograničavati prirodno zadržavanje poplavnih livada.

Projekti sprečavanja poplava i zaštita od suša ne trebaju se planirati na lokacijama na kojima će imati štetan efekat na ciljana svojstva ili integritet ekološke mreže i na kojima se ne može pogoršati ekološko stanje voda.

Podržani infrastrukturni projekti moraju biti u skladu s ekološkim standardima i - ako i kada je to potrebno - primjenjivim procjenama uticaja na životnu sredinu, procjenama uticaja na mrežu Natura 2000 i moraju uključivati konsultacije o prekograničnim efektima (ako se takvi efekti očekuju).

**Zaključci vezani za Specifični cilj 2.2.**

Specifični cilj 2.2. **Promovisanje i poboljšanje iskorištavanja obnovljivih izvora energije s ciljem jačanja energetske efikasnosti** predložen Programom planira podržati promovisanje proizvodnje obnovljive energije i energetsku efikasnost u programskom području putem razmjene iskustava; izradu zajedničkih studija i izgradnju kapaciteta; sprovođenje zajedničkih pilot-projekata, zajednička ulaganja u javnu infrastrukturu i zajedničke podsticaje s ciljem poboljšanja planiranja i regulatornog okvira.

Iako će ove intervencije imati pozitivne učinke na pitanja ublažavanja klimatskih promjena (smanjenje ispuštanja CO2) i pitanja prilagođavanja na klimatske promjene, postoji nekoliko rizika vezanih uz njihovu primjenu. Razvoj obnovljive energije može imati – zavisno od vrste podržanih mogućnosti obnovljive energije i njihovoj lokaciji - štetne učinke, pogotovo na bioraznolikost, mrežu Natura 2000, kvalitet vode, krajolik i kulturnu baštinu.

S ciljem smanjenja ovih rizika i pojačanja povoljnih efekata predloženih aktivnosti, preporuka ove Strateške procjene uticaja na životnu sredinu je davanje prioriteta unutar ovog specifičnog cilja sljedećem:

a. mjerama energetske efikasnosti javnih zgrada (kao što su bolnice, škole - ako je moguće sinergije s intervencijama pod tematskim prioritetom 1. Zdravstvene i socijalne usluge)

b. korišćenje poljoprivrednog otpada za proizvodnju energije,

c. pokaznim projektima za solarnu energiju na krovovima ili izgrađenim površinama pod uslovom da nemaju nepovoljni vizuelni učinak na privlačnost krajolika.

Takođe preporučujemo sljedeće:

d. Podržani projekti moraju biti podvrgnuti primjenjivim ekološkim i standardima zdravstvene zaštite i (kada je to potrebno) ocjenama uticaja na životnu sredinu, ocjeni uticaja na mrežu Natura 2000 i konsultacijama o prekograničnim efektima (ako se takvi efekti očekuju).

e. Vjetroturbine i veliki solarni parkovi ne trebaju se planirati unutar područja koja su važna za očuvanje ptica (posebna područja zaštite).

f. Veliki solarni parkovi i hidroenergetska postrojenja ne trebaju se planirati unutar područja koja su važna za očuvanje vrsta i stanišnih tipova (posebna područja zaštite).

Vjetroturbine i solarni parkovi ne bi trebalo da budu smješteni na vrlo vrijednom poljoprivrednom tlu (P1) i vrijednom poljoprivrednom tlu (P2).

Preporučuje se finansiranje manjih projekata solarne energije (korištenje nekoliko panela umjesto velikih parkova). Solarni parkovi trebaju biti ograničeni na već izgrađena gradska područja.

Velika promocija uzgoja biomase treba biti dozvoljeno samo ako se može dokazati da neće dovesti do propadanja već postignutog stanja vodnih površina i podzemnih voda (što je četvrti cilj Hrvatskog plana upravljanja rječnim slivovima). Uzgoj biomase ne treba podržavati na ranjivim područjima prema Direktivi o nitratima, osim ako takve prijave projekata dokažu da izbor usjeva i poljoprivrednih praksi neće povećati opterećenost gnojivima i pesticidima.

Ciljana podrška može se pružati izradi planova obnovljive energije na lokalnom/regionalnom nivou u području proučavanja i njihovoj optimizaciji putem procesa strateške procjene uticaja na životnu sredinu. Takvi planovi mogu pomoći u pripremama smjernica za određene investicijske projekte i mogu pojednostaviti postupke dobijanja ekoloških dozvola (ako je strateška procjena uticaja na životnu sredinu dobro izrađena). Takvi planovi takođe u obzir mogu uzeti sve moguće prekogranične efekte.

**Zaključci vezani za Specifični cilj 3.1.**

Specifični cilj 3.1. **Jačanje i diversifikacija turističke ponude i omogućavanje boljeg upravljanja kulturnom i prirodnom baštinom i njihovog održivog korišćenja** predložen Programom predviđa pružanje podrške prekograničnom umrežavanju institucija u turističkom sektoru; razvoju, promociji i brendiranju zajedničkih turističkih proizvoda i proizvoda radi diversifikacije turističke ponude; razvoju komplementarnih usluga u turističkoj ponudi koje koriste prirodne i kulturne potencijale programskog područja; promocija i uvođenje (međunarodnih) sertifikata i standarda; podsticanje destinacijskog menadžmenta; razvoja inovativne ponude i usluga pomoću ICT-a i ostalih tehnologija (npr. GPS-a, sistema rezervacija); vrednovanje, očuvanje, obnavljanje i revitalizacija kulturne, istorijske i prirodne baštine, uključujući poboljšanje pristupa istima, uvođenje zajedničkih kulturnih događaja poput kulturnih festivala, kulturnih razmjena; uvođenje programa obuke za sisteme osiguranja kvaliteta i različite vrste standardizacije (npr ISO certifikata, itd) mjesta kulturne i prirodne baštine i infrastrukture malog opsega za mjesta kulturne i prirodne baštine.

Program saradnje takođe uključuje **strateški projekt 'Jadransko zaleđe'** koji će podržati prvu fazu planiranog desetogodišnjeg programa koji je usmjeren na pružanje podsticaja za razvoj seoskog turizma i povezane infrastrukture u prostorima zaleđa Hrvatske, Bosne i Hercegovine i Makedonije. Projekt će uključivati - između ostalog - stvaranje vizuelnog identiteta turističkih proizvoda "Jadranskog zaleđa", aktivno promovisanje odredišta putem raspoloživih informacijskih kanala, utvrđivanje prioritetnih ulaganja i tehničke pomoći i izgradnje kapaciteta za lokalne zzainteresovane strane za program.

Ove intervencije mogu imati neke lokalne efekte na bioraznolikost i mrežu Natura 2000 s mogućim manjim lokalnim efektima na kvalitet vode, krajolik i kulturnu baštinu. Očekuje se da će predložene intervencije povezane s očuvanjem, obnovom i revitalizacijom imati pozitivne efekte na mjesta kulturne, a možda i mjesta prirodne baštine. Međutim, neprimjerena primjena ovih aktivnosti predstavlja rizik od neplaniranih štetnih učinaka na materijalna i nematerijalna svojstva mjesta kulturne i prirodne baštine. Naše preporučene mjere za smanjenje rizika od štetnih efekata i pojačanje povoljnih efekata ovih intervencija na životnu sredinu su sljedeće:

a. Razmotriti davanje prednosti aktivnostima eko/agroturizma koje doprinose održivom razvoju u zaštićenim područjima.

b. Osigurati, u fazi pripreme projekta, da nijedno važno i zaštićeno stanište i vrsta (ciljana svojstva) nisu ugroženi planiranom infrastrukturom i aktivnostima te da predloženi projekti ne pogoršavaju postojeći status površinskih i podzemnih voda.

c. Razmotriti potrebe povezane s upravljanjem otpadom i pročišćavanjem otpadnih voda (pomoću jeftinih decentralizovanih mogućnosti koje se mogu nositi s kratkoročnim vrhuncima zagađenosti tokom ljetnih razdoblja kao dio pripreme projekata u destinaciji kojoj će biti dana prednost pri ciljanoj promociji.

Podržavani projekti moraju udovoljavati svim primjenjivim nacionalnim propisima za zaštitu kulturne baštine.

Takođe, preporučuje se informisanje podnosioca prijedloga o sljedećim načelima kojima bi se trebali voditi u planiranju intervencija za održivo korištenje kulturne i prirodne baštine

planovi očuvanja moraju doprinjeti i autentičnosti i integritetu mjesta i spomenika i njihovih materijalnih i nematerijalnih elemenata.

Planovi očuvanja moraju obuhvatiti sve relevantne faktore potrebne za odgovarajuće dugoročno očuvanje i održivo korištenje mjesta baštine ili spomenika.

Glavni ciljevi planova očuvanja moraju biti jasno navedeni. Predlozi u planu očuvanja moraju biti izraženi na realističan način, sa zakonodavnog, finansijskog i ekonomskog gledišta, kao i s obzirom na primjenjive standarde i ograničenja.

Planovi očuvanja treba da osiguraju usklađen odnos između mjesta baštine i spomenika te njihovog okruženja kao cjeline. Kad je to potrebno za primjerenu zaštitu imovine, treba osigurati odgovarajuću zaštitnu zonu.

Nove funkcije i aktivnosti trebaju biti kompatibilne s karakterom mjesta baštine i spomenika. Podnosioci predloga moraju osigurati da predmetne promjene ne utiču nepovoljno na istaknutu vrijednost mjesta baštine ili spomenika.

Prije svake intervencije, potrebno je temeljno dokumentovati postojeće uslove na predmetnom području.

Stoga bi pri planiranju očuvanja, trebalo podsticati i aktivno učešće zajednica i zainteresovanih strana povezanih s imovinom kao neophodan uslov njene održive zaštite, očuvanja, upravljanja i prezentacije.

Planovi očuvanja trebaju biti usklađeni, odnosno potrebno je uvažiti mjere koje su definisane u planskim dokumentima na razmatranom području, kao što su Planovi upravljanja vodama, Prostorni planovi i sl.

**Zaključci vezani za Specifični cilj 4.1.**

Specifični cilj 4.1 **Poboljšanje institucionalne infrastrukture i usluga radi ubrzanja konkurentnosti i razvoja poslovnog okruženja u području zahvaćenim programom predložen Programom** za cilj ima podržavanje između ostalog institucija i mreža poslovne podrške kako bi se poboljšali standardizacija, sertifikacija, zaštita proizvoda, istraživanje, marketing, e-trgovina i razvoj prekograničnih tržišta; konkurentnost, obrazovanje i obuka u poduzetništvu; aktivnosti direktno povezane s privlačenjem direktnih ulaganja u područje obuhvaćeno programom; razvojno-istraživačke aktivnosti s ciljem povećanja konkurentnosti.

Očekuje se da ove intervencije neće imati značajne efekte na životnu sredinu. Kako bi se pojačao njihov potencijalni pozitivni efekat na životnu sredinu, preporučujemo razmatranje podrške poslovnim klasterima koji se bave sljedećim:

* organskim poljoprivrednim proizvodima,
* održivom poljoprivredom i prikupljanjem organskih aromatičnih biljaka i njihovom promocijom na međunarodnim tržištima.

**Razmotrene alternative, nedoumice i potrebe za praćenjem stanja u životnoj sredini**

Ova strateška procjena uticaja na životnu sredinu usredsredila se na dvije alternative - 'ne učini ništa' i 'predloženi program'. Informacije navedene u poglavljima 5 i 6 ove strateške procjene opisuju očekivane efekte predloženog programa u poređenju s mogućnošću 'ne učini ništa'. Strateška procjena uticaja na životnu sredinu sprovedena je na način *ex-ante* tokom posljednja 4 mjeseca razrade programa. U tom kontekstu, cilj procjene je bio utvrditi moguće probleme i mjere tokom formulisanja samog programa, a nekoliko preporuka, posebno vezano za prioritetnu osu 2, direktno je uključeno u predloženu verziju programa saradnje. U tom pogledu, upravljačko tijelo i programski tim stremili su ka optimiziranju programa saradnje tako da ne predstavlja - na nivou samog programa – i koje rizike za životnu sredinu i da maksimizira prilike za postizanje pozitivnih uticaja na životnu sredinu. Preporuke navedene u ovoj strateškoj procjeni uticaja na životnu sredinu trebaju se smatrati dodatnim iscrpnim mjerama zaštite kojima se to osigurava.

Sama procjena nije bila ograničena poteškoćama, osim što je bila suočena uobičajnim izazovima, kao što je nedostatak informacija o tačnim svojstvima i lokacijama budućih aktivnosti koje će se podržavati tokom sprovođenja programa saradnje. Procjena je stoga razmotrila vjerovatne potencijalne scenarije mogućeg spovođenja bez spekulativnosti (nije, recimo, razmotrila krajnje hipotetičke mogućnosti). Osim ovih uobičajenih izazova, nismo se susreli s ograničenjima u postupku izrade strateške procjene uticaja na životnu sredinu i doneseni zaključci nisu vezani za značajne nesigurnosti.

Zbog odsustva značajnih rizika i nesigurnosti na nivou programa, strateška procjena uticaja na životnu sredinu zaključila je da nema potrebe za posebnim sistemom za praćenje životne sredine za predloženi Interreg IPA program prekogranične saradnje Hrvatske, Bosne i Hercegovine i Crne Gore 2014-2020.

Međutim, zajedničke inicijative upravljanja životne sredine u sklopu cilja 2.1 mogu pružiti korisne podatke o zaštiti bioraznolikosti, kvaliteta vode, rizicima od poplava i povezanim opasnostima. O svim prijedlozima sistema praćenja je stoga potrebno posavjetovati se s relevantnim nacionalnim nadležnim tijelima kako bi se maksimalno povećale potencijalne sinergije sa sistemom praćenja više nivoa.